text: ইবির নতুন উপাচার্য ড. শেখ আব্দুস সালাম - Banglar Kotha
  ইসলামী বিশ্ববিদ্যালয়ের (ইবি) উপাচার্য পদে নিয়োগ পেয়েছেন ঢাকা বিশ্ববিদ্যালয়ের গণসংযোগ ও সাংবাদিকতা বিভাগের অধ্যাপক (অবসরপ্রাপ্ত) ড. শেখ আব্দুস সালাম৷
  ইসলামী বিশ্ববিদ্যালয় আইন, ১৯৮০'র ১০(১) ধারা অনুসারে বিশ্ববিদ্যালয়ের আচার্য ও রাষ্ট্রপতি মো. আবদুল হামিদ চার বছরের জন্য তাঁকে এই পদে নিয়োগ দিয়েছেন৷
  আজ মঙ্গলবার (২৯ সেপ্টেম্বর) নিজেদের ওয়েবসাইটে এ সংক্রান্ত আদেশ জারি করেছে শিক্ষা মন্ত্রণালয়৷
  উল্লেখ্য, ২০১৬ সালের ২১ আগস্ট ইবির ইংরেজি বিভাগের অধ্যাপক ড. রাশিদ আশকারী চার বছরের জন্য প্রতিষ্ঠানটির উপাচার্য পদে নিয়োগ পেয়েছিলেন৷ গত ২০ আগস্ট তাঁর মেয়াদ শেষ হলে প্রায় এক মাসেরও বেশি সময় ধরে শূণ্য ছিল বিশ্ববিদ্যালয়টি শীর্ষ এ পদটি।